## Obvezatne upute broj LSN I - redoslijed izbornih radnji i tijek rokova za provedbu prijevremenih izbora za gradonačelnika i dva zamjenika gradonačelnika Grada Varaždina te općinskog načelnika i zamjenika Općinskog načelnika Općine Sibinj

### NN 98/2011 (29.8.2011.), Obvezatne upute broj LSN I - redoslijed izbornih radnji i tijek rokova za provedbu prijevremenih izbora za gradonačelnika i dva zamjenika gradonačelnika Grada Varaždina te općinskog načelnika i zamjenika Općinskog načelnika Općine Sibinj

DRŽAVNO IZBORNO POVJERENSTVO REPUBLIKE HRVATSKE

2038

Na temelju članka 40. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine«, broj 109/07. i 125/08., dalje: Zakon) te članka 30. stavka 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, broj 44/05. – pročišćeni tekst i 109/07.) Državno izborno povjerenstvo Republike Hrvatske propisuje

OBVEZATNE UPUTE BROJ LSN I

REDOSLIJED IZBORNIH RADNJI I TIJEK ROKOVA ZA PROVEDBU PRIJEVREMENIH IZBORA ZA GRADONAČELNIKA I DVA ZAMJENIKA GRADONAČELNIKA GRADA VARAŽDINA TE OPĆINSKOG NAČELNIKA I ZAMJENIKA OPĆINSKOG NAČELNIKA OPĆINE SIBINJ

1. Odlukom Vlade Republike Hrvatske od 25. kolovoza 2011. raspisani su prijevremeni izbori za gradonačelnika i dva zamjenika gradonačelnika Grada Varaždina te općinskog načelnika i zamjenika općinskog načelnika Općine Sibinj. Odluka Vlade Republike Hrvatske stupit će na snagu 29. kolovoza 2011.

Izbori će se održati u nedjelju 16. listopada 2011.

2. Rokovi teku od

30. kolovoza 2011. u 00:00 sati.

3. Prijedlozi kandidatura za izbor gradonačelnika i dva zamjenika gradonačelnika te općinskog načelnika i zamjenika općinskog načelnika moraju biti zaprimljeni (prispjeti) nadležnom izbornom povjerenstvu najkasnije u roku 12 dana od dana raspisivanja izbora, dakle

10. rujna 2011. do 24:00 sata

(članak 17. Zakona).

4. Nadležno izborno povjerenstvo utvrdit će i u javnim glasilima objaviti zbirnu listu pravovaljanih kandidatura za izbor gradonačelnika i dva zamjenika gradonačelnika te općinskog načelnika i zamjenika općinskog načelnika u roku 48 sati od isteka roka za kandidiranje, dakle

12. rujna 2011. do 24:00 sata

(članak 23. stavak 1. Zakona).

5. Izborna promidžba počinje danom objave zbirne liste kandidatura i traje zaključno do 24 sata prije dana održavanja izbora, dakle do

14. listopada 2011. do 24:00 sata

(članak 24. stavak 1. Zakona).

6. Zabrana izborne promidžbe (izborna šutnja), kao i objavljivanja privremenih rezultata ili procjena rezultata izbora traje u tijeku cijelog dana koji prethodi danu održavanja izbora kao i na dan održavanja izbora do zaključno 19 sati, dakle od

15. listopada 2011. u 00:00 sati do

16. listopada 2011. u 19:00 sati

(članak 26. stavak 1. Zakona).

7. Političke stranke dužne su odrediti članove pojedinih biračkih odbora i dostaviti njihova imena nadležnom izbornom povjerenstvu najkasnije osam dana prije dana održavanja izbora, dakle

7. listopada 2011. do 24:00 sati

(članak 44. Zakona).

Ne odrede li ih, odnosno ukoliko prijedlozi ne prispiju nadležnom izbornom povjerenstvu, nadležno izborno povjerenstvo samostalno će odrediti članove biračkih odbora.

(članak 44. Zakona).

8. Nadležno izborno povjerenstvo mora imenovati članove i zamjenike članova biračkih odbora najkasnije pet dana prije dana održavanja izbora, dakle

10. listopada 2011. do 24:00 sata.

(članak 44. Zakona).

9. Nadležno izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije osam dana prije dana održavanja izbora, dakle

7. listopada 2011. do 24:00 sata

(članak 46. stavak 3. Zakona).

10. Glasovanje traje neprekidno

16. listopada 2011. od 7:00 do 19:00 sati

Biračko mjesto se zatvara u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

(članak 54. stavak 1. Zakona).

11. Birački odbor mora u što kraćem roku dostaviti zapisnik o svom radu s ostalim izbornim materijalom nadležnom izbornom povjerenstvu a najkasnije u roku 12 sati od zatvaranja biračkog mjesta, dakle

17. listopada 2011. do 7:00 sati.

(članak 63. Zakona).

12. Nadležno izborno povjerenstvo utvrdit će rezultate glasovanja na biračkim mjestima na svom području najkasnije u roku 24 sata od zatvaranja birališta, dakle

17. listopada 2011. do 19:00 sati.

(članak 64. stavak 1. Zakona).

13. Kad nadležno izborno povjerenstvo utvrdi rezultate glasovanja odmah će objaviti rezultate izbora sukladno zapisniku o radu izbornog povjerenstva.

(članak 68. Zakona).

14. Zaštita izbornog prava ostvaruje se u skladu s odredbama članaka 84. do 91. Zakona.

15. Ove Obvezatne upute stupaju na snagu danom objave u »Narodnim novinama«.

Klasa: 013-05/11-03/01

Urbroj: 507-11-01

Zagreb, 26. kolovoza 2011.

Predsjednik
Branko Hrvatin, dipl. iur., v. r.

Uputa, NN 98/2011-2038